open-index/open-wikipedia-markdown huggingface dataset:
Porvari (politiikka)

**Porvari** tarkoittaa poliittisessa kielenkäytössä oikeisto- tai keskustapuolueen jäsentä tai kannattajaa tai yleensä ei-sosialistia. Aikaisemmin porvari tarkoitti porvarissäätyyn kuuluvaa henkilöä. Marxilaisuudessa porvareiksi kutsutaan koko omistavaa ja varakasta luokkaa kapitalistisessa yhteiskunnassa synonyymina kapitalisteille.

## Suomessa

Suomalaisessa puoluepolitiikassa porvaripuolueiksi tai porvarillisiksi puolueiksi nimitetään usein keskustaa, kokoomusta, kristillisdemokraatteja, liberaaleja ja RKP:tä.

1960-luvun lopussa ja 1970-luvun alussa jotkut kokoomusnuoret ja varsinkin puolueen niin sanotut remonttimiehet pyrkivät kehittämään *porvarismin* nimikkeellä Karl Popperin ajatuksiin perustuvaa kokoomukselle sopivaa aatetta, joka eroaisi konservatismista.

## Katso myös
* Porvarihallitus
* *[[Laulu 20 perheestä]]*

## Lähteet
Aropriinia

**Aropriinia** (*Prinia buchanani*) on aasialainen varpuslintu. Sen elinympäristö ulottuu Pakistanin keski- ja eteläosista Intian pohjois- ja keskiosiin. Edward Blyth kuvaili lajin holotyypin Intian Maharashtran Jalnasta 1844.

## Lähteet
Sinilakkipriinia

**Sinilakkipriinia** (*Prinia cinereocapilla*) on keskiaasialainen, uhanalainen varpuslintu. Sen elinympäristö käsittää Himalajan alarinteet Pohjois-Intiasta Nepaliin ja Etelä-Bhutaniin. Brian Houghton Hodgson kuvaili lajin holotyypin Nepalista 1854.

## Lähteet
Ruskopriinia

**Ruskopriinia** (*Prinia rufescens*) on kaakkoisaasialainen varpuslintu. Sen laaja elinympäristö ulottuu Intian itä- ja koillisosista Bangladeshiin, Bhutaniin, Myanmariin, Etelä-Kiinaan, Vietnamiin, Laosiin, Kambodžaan, Thaimaahan ja Malakan niemimaalle. Lajista tunnetaan kuusi alalajia. Edward Blyth kuvaili lajin holotyypin Myanmarin Arakanista 1847.

## Lähteet
Savupriinia

**Savupriinia** (*Prinia hodgsonii*) on etelä- ja kaakkoisaasialainen varpuslintu. Sen elinympäristö ulottuu Pakistanin pohjoisosista Intiaan, Sri Lankaan, Bangladeshiin, Myanmariin, Kaakkois-Kiinaan, Vietnamiin, Laosiin, Kambodžaan ja Thaimaahan. Lajista tunnetaan kuusi alalajia. Edward Blyth kuvaili lajin holotyypin Gangesin varren Mirzapurista 1844.

## Lähteet
Viidakkopriinia

**Viidakkopriinia** (*Prinia sylvatica*) on eteläaasialainen varpuslintu. Sen elinympäristö käsittää Intian niemimaan, Sri Lankan ja Nepalin lounaisosan. Lajista tunnetaan viisi alalajia. Thomas C. Jerdon kuvaili lajin holotyypin Etelä-Intian Seegore Ghatista 1840.

## Lähteet
Sundanpriinia

**Sundanpriinia** (*Prinia familiaris*) on Indonesian kotoperäinen varpuslintu. Sen elinympäristö käsittää itäisen Sumatran, Jaavan ja Balin sekä Lombokin, missä lemmikkilintuja on karannut luontoon. Sitä on pidetty aiemmin yleisenä, mutta se on 2000-luvulla joutunut kasvavasti lemmikkikaupan uhriksi, minkä takia paikallisesti sen kanta on pienentynyt dramaattisesti. Kansainvälinen luonnonsuojeluliitto luokitteli lajin vuonna 2018 silmälläpidettäväksi.

Thomas Horsfield kuvaili lajin holotyypin Jaavan Besukista 1821.

## Lähteet
Keltapriinia

**Keltapriinia** (*Prinia flaviventris*) on etelä- ja kaakkoisaasialainen varpuslintu. Sen elinympäristö ulottuu Pakistanista Intiaan ja sieltä itään aina Taiwanille, sekä Kaakkois-Aasiaan, Malakan niemimaalle ja Indonesiaan. Lajista tunnetaan seitsemän alalajia. Adolphe Delessert kuvaili lajin holotyypin Bhutanista 1840.

## Lähteet
J.K x 2 Tunti terapiaa

**J.K x 2 Tunti terapiaa** on rap-artisti Junon kolmas studioalbumi. Sen julkaisi Monsp Records 13. lokakuuta 2010. Ennen albumin julkaisua siltä julkaistiin näytekappaleet "Suomileffas" (mukana McVilleGalle) ja "Äänitorvia" (mukana Kosola).

Albumi nousi ilmestymisviikollaan (42/2010) Suomen virallisen albumilistan 29. sijalle. Kappaleesta "Pelotteluu" julkaistiin musiikkivideo tammikuussa 2011.

## Nimi
Albumin nimen kaksi ensimmäistä kirjainta "J" ja "K" tulevat Junon siviilinimen, ***J***on ***K***orhonen, etu -ja sukunimen ensimmäisistä kirjaimista. Albumin on säveltänyt kokonaisuudessaan hip hop-tuottaja Janne K, siviilinimeltään ***J***anne ***K***ilpeläinen, jonka nimikirjaimista saadaan myös kirjaimet "J" ja "K". Eli kirjaimet "J" ja "K" kertaa kaksi. Albumin äänitti, miksasi, masteroi sekä vastaavana tuottajana toimi X23. Albumin kansitaiteen on tehnyt kuvataiteilija Ansver Oksman.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Noise.fi: *positiivinen*
* Redrum-187: 

## Lähteet
Da Good Da Bad & Da Ugly

**Da Good Da Bad & Da Ugly** on rap-yhtye Geto Boysin seitsemäs studio albumi, joka julkaistiin vuonna 1998. Bushwick Bill jätti yhtyeen v. 1997, joten tällä levyllä ovat ainoastaan Willie D ja Scarface. Albumi eroaa muihin Geto Boysin albumeihin siten, että tällä levyllä on melkein joka kappaleella on vieraileva artisti. Vuonna 1999 Scarface ja Willie D jättivät yhtyeen keskittyen enemmän soolo-uriinsa. Albumista on myös ilmestynyt Screwed & Chopped versio

## Sijoitukset
Chromia

**Chromia** on Transformers-universumissa esiintyvä Autobotti. Hasbron luoma hahmo esiintyi ensimmäisen kerran vuonna 1985 *[[The Transformers]]*-sarjan jaksossa "The Search for Alpha Trion".

## The Transformers
Chromia nähtiin ainoastaan jaksossa "The Search for Alpha Trion" yhtenä Elita-1:n sotureista. Hän murtautui Moonracerin ja Firestarin kanssa Kaoniin viedäkseen Shockwavelta energonkuutioita. Elitaa lukuun ottamatta hän ja muut olivat jääneet Autobottien salaiseen tukikohtaan loukkuun, kun Rumble aiheutti maanjäristyksen, jonka seurauksena osa tukikohtaa sortui. Myöhemmin hän osallistui sydänystävänsä, Ironhiden, ohella taisteluun Starscreamia vastaan.

Chromian äänenä jaksossa oli Linda Gary.

## Transformers: Cybertron
*[[Transformers: Cybertron]]issa* Thunderblastin japanilainen nimi on Chromia.

## Transformers: Kaatuneiden kosto
*[[Transformers: Kaatuneiden kosto]]ssa* Chromia on yksi Arceen sisaruksista, jotka jakavat yhteisen mielen tämän kanssa. Hän muuntautuu siniseksi Suzuki B-King-moottoripyöräksi.

## Aiheesta muualla
*Lisätietoa Chromiasta TFWIKI.Netissä, Transformers-aiheisesta wikiassa
Peksala

**Peksala** on kylä Salon kaupungin alueella Varsinais-Suomessa. Kylä sijaitsee Kemiön saaren koilliskulmassa entisen Angelniemen kunnan alueella.

Peksala edustaa vanhaa suomalaista asutusta Kemiön saarella. Vakituinen kyläkanta on muodostunut jo varhaiskeskiajalla. 1800-luvulla Peksala oli vauras kylä, jossa toimi tiilitehdas, meijeri, kansakoulu ja ruotsinkielinen maanviljelyskoulu. Vuosisadan loppupuolella kuitenkin kylän omistusoikeudet päätyivät naapurikylään Paatelmaahan. Maanviljelyskoulu lakkautettiin vuonna 1924 ja kansakoulu 1957. Vanhan kantatilan paikalla ei enää ole rakennuksia. Kylässä sijaitsee muutama tila, joista Peksalan maatila on suurin.

## Lähteet
Flames of War

**Flames of War** on toiseen maailmansotaan sijoittuva 15 mm:n pienoismallipeli. Armeijat joilla voi pelata ovat maat jotka olivat jollain tavalla mukana toisessa maailmansodassa, näihin lukeutuvat muun muassa Saksa, Iso-Britannia, USA, Ranska, Neuvostoliitto, Italia ja muita pienempiä maita, esimerkiksi Romania, Unkari ja Suomi. Flames of Warista on julkaistu myös Vietnamin sotaan sijoittuva laajennus, nimeltään Tour of Duty. Laajennus käsittelee Vietnamin sodan taisteluita vuosilta 1965-1971, USA:n, Pohjois-Vietnamin, Etelä-Vietnamin, FNL:n, Australian ja Uuden-Seelannin armeijoiden joukoilla.

Flames of War -tuotteet valmistetaan suurimmaksi osaksi metallista mutta tietyistä tuotteista voi löytyä myös muoviosia. Jalkaväki-yksiköitä ei tarvitse koota koska ne ovat valmiiksi koottuja. 

## Aiheesta muualla
*Kotisivut
Sinipriinia

**Sinipriinia** (*Prinia socialis*) on eteläaasialainen varpuslintu. Sen elinympäristö käsittää Intian niemimaan, Sri Lankan, Nepalin, Bhutanin ja Bangladeshin. Lajista tunnetaan neljä alalajia. William Henry Sykes kuvaili lajin holotyypin Keski-Intian Deccanista 1832.

## Lähteet
Tuhkapriinia

**Tuhkapriinia** (*Prinia subflava*) on afrikkalainen varpuslintu. Sen elinympäristö käsittää lähes koko Saharan eteläpuolisen Afrikan, ja siitä tunnetaan kymmenen alalajia. Johann Friedrich Gmelin kuvaili lajin holotyypin Senegalista 1789.

## Lähteet
Intiantuhkapriinia

**Intiantuhkapriinia** (*Prinia inornata*) on eteläaasialainen varpuslintu. Sen elinympäristö ulottuu Afganistanin itäsosasta Pakistanin kautta Intiaan, Sri Lankaan, Etelä-Kiinaan, Kaakkois-Aasiaan ja Jaavalle. Lajista tunnetaan kymmenen alalajia. William Henry Sykes kuvaili lajin holotyypin Keski-Intian Deccanista 1832.

## Lähteet
Ada Kukkonen

**Ada Kukkonen** (s. 7. marraskuuta 1990) on suomalainen näyttelijä. Hän valmistui Helsingin luonnontiedelukiosta vuonna 2009 ja opiskeli sitten opettajaksi yliopistossa. Tähänastisen uransa suurimman roolin hän on tehnyt *[[Sisko tahtoisin jäädä]]* -elokuvassa Emilian roolissa, josta hän on saanut myös paljon kiitosta.

## Filmografia
### Elokuvat

### Televisiosarjat

## Lähteet
Valttila

**Valttila** on kylä Salon kaupungissa Varsinais-Suomessa. Kylä sijaitsee Halikonlahden rannalla entisen Angelniemen kunnan alueella. Valttilan naapurikylät ovat Kokkila ja Karviainen, joiden välissä kylä on.

Valttila on ollut asutettu jo varhaiskeskiajalla. Kylä oli pitkään Angelniemen mantereenpuoleisen osan keskus, jonka läpi kulki maantie lossirantaan. Tien varrella on ollut käsityöläisasutusta. 1900-luvun aikana naapurikylä Kokkila alkoi kasvaa, minkä seurauksena maantie siirrettiin kulkemaan Kokkilan kautta jättäen Valttilan syrjemmäksi.

## Lähteet
Montana (Sveitsi)

**Montana** on entinen kunta Sveitsissä, Valais’n kantonin ranskankielisessä osassa. Se sijaitsee Rhônen laakson pohjoisella rinteellä, 500–1&nbsp;800 metrin korkeudessa.

Vuoden 2017 alusta alkaen Montana on ollut osa Crans-Montanan kuntaa. Vuoden 2009 lopussa kunnan väkiluku oli 2&nbsp;269.  Kunnan pinta-ala oli 4,9 km². 

Alueen pääelinkeino on matkailu. Montanaan on maantie- ja funikulaariyhteys Sierrestä . 

## Lähteet
* Kunnan viralliset sivut 

### Viitteet

## Aiheesta muualla

*Montana Sveitsin historiallisessa tietosanakirjassa (saksaksi)
Eerik Stenkilinpoika

**Eerik Stenkilinpoika** oli Ruotsin kuningas Stenkilin vanhin poika, joka Stenkilin kuoltua 1066 julistautui Ruotsin kuninkaaksi. Eerik soti valtaistuimen hallinnasta Eerik Pakanan (*Erik Hedning*) kanssa. Molemmat Eerikit kuolivat sodan seurauksena 1067, ja kuninkaaksi nousi Stenkilin toinen poika, Halsten.

Historiallisissa lähteissä Eerik Stenkilinpoika mainitaan vain Adam Bremeniläisen kronikassa *Gesta Hammaburgensis ecclesiae pontificum*.
Mars hoax

**Mars hoax** on sähköpostihuijaus, joka esiintyi ensimmäisen kerran vuonna 2003 ja on toistunut sen jälkeen vuosittain. Huijausviestissä väitetään, että Mars näyttää 27. elokuuta paljain silmin katseltuna yhtä suurelta kuin täysikuu. Vuonna 2003 Kuun ja Marsin etäisyys oli ennätyksellisen pieni, 55&nbsp;758&nbsp;006 kilometriä, mutta silloinkaan Mars ei todellisuudessa ollut Maasta katsottuna täydenkuun kokoinen.

## Alkuperä
Mars hoax esiintyi ensimmäisen kerran vuonna 2003, sähköpostiotsakkeella ”Mars Spectacular”. Viestissä oli kuvia Marsista ja täydestä kuusta vierekkäin ja englanninkielinen teksti:

 

Viestin sisällössä ei ole virhettä, mutta erityisesti lause *”At a modest 75-power magnification Mars will look as large as the full moon to the naked eye”* on ymmärretty väärin. Viestin mukaan Mars näyttäisi siis 75-kertaiseksi suurennettuna täysikuun kokoiselta. Mars hoaxin mukaisessa tulkinnassa tätä suurennusta ei ole otettu huomioon.

## Katso myös
*Hoax

## Lähteet

## Aiheesta muualla
*Beware the Mars Hoax (NASA article from 2005) 
*Snopes page on the Mars Spectacular
*Hoax Slayer article: Mars, Earth - Closest Approach in Recorded History 
*Sky and Telescope Magazine: Mars Hoax Returns
*space.about.com: Mars Hoax Back Again 
*BBC News: The perennial Mars hoax e-mail
*2006 Mars Hoax Powerpoint Presentation 
*MSNBC Video on the Mars hoax 
*MSNBC Cosmic Log
Vesku

**Vesku** on viihdetaiteilija Vesa-Matti Loirista kertova dokumenttielokuva. Sen ohjasi Mika Kaurismäki ja sen maailman ensi-ilta pidettiin Inarissa 20. elokuuta 2010. Elokuvateattereihin se saapui 3. syyskuuta.

Elokuvan kuvaaminen aloitettiin 14. kesäkuuta 2009 Provinssirock-festivaaleilla. Siinä kuullaan Loirin lisäksi hänen sukulaistensa sekä työtovereiden (kuten Hannele Lauri ja Esko Salminen) mietteitä.

Helsingin ensi-ilta järjestettiin Maxim-teatterissa. Paikalla oli muiden muassa Esko Salminen, Kimi Räikkönen, Irina Björklund sekä Merja Larivaara. Myös Veskun lapset Jenni, Joonas, Ukko ja Sampo sekä entiset naisystävät Stina Toljander ja Lenita Airisto olivat mukana. 

Elokuva esitettiin televisiossa Yle TV2 -kanavalla 30. maaliskuuta 2011.

## Arvioita

Nyt-liitteen viisi kriitikkoa antoivat elokuvalle tähtiä keskiarvolla 2,6.

## Lähteet

## Aiheesta muualla
* Virallinen sivusto 
* 
*
Donna Williams

**Donna Williams** (12. lokakuuta 1963 – 22. huhtikuuta 2017) oli kansainvälistä mainetta saavuttanut australialainen kirjailija, luennoitsija ja laulaja-lauluntekijä, joka omisti elämänsä autismin tunnetuksi tekemiselle.

Williams oli lapsena syvästi autistinen ja oppi puhumaan vasta 11-vuotiaana. Williamsin ollessa 26-vuotias psykologi teki hänelle älykkyystestin, jonka tulosten mukaan hän oli älyllisesti kehitysvammaisen henkilön tasoa. Hän sai testin kielellisiä ja visuaalisia taitoja mittaavista tehtävistä erittäin huonot pisteet. Williams oli ehtinyt suorittaa tuolloin jo sosiologian ja kielitieteen sivuainekokonaisuudet sekä kirjoittaa ensimmäisen teoksensa, josta tuli kansainvälinen menestys, kun se julkaistiin pari vuotta myöhemmin.

Williams valmistui vuonna 1992 kasvatustieteiden maisteriksi ja toimi sen jälkeen kirjailijana ja autismikonsulttina sekä julkaisi kolme musiikkialbumia. Häneltä on julkaistu yhdeksän autismia käsittelevää teosta ja kaksi runokokoelmaa.

Williams kuoli syöpään 22. huhtikuuta 2017.

## Julkaisut
### Kirjat
* *Ei kukaan ei missään: autistisen tytön ainutlaatuinen tarina*, suom. Kaija Valkonen, WSOY 1993. Alkuteos *Nobody Nowhere: The Extraordinary Autobiography of an Autistic Girl* (1992) 
* *Somebody Somewhere: Breaking Free from the World of Autism* (1994)
* *Autism – an Inside-out Approach: An Innovative Look at the Mechanics of Autism and Its Developmental Cousins* (1996)
* *Autism and Sensing: The Unlost Instinct* (1998)
* *Like Colour to the Blind: Soul Searching and Soul Finding* (1998)
* *Exposure Anxiety - The Invisible Cage: An Exploration of Self-Protection Responses in the Autism Spectrum* (2002)
* *Everyday Heaven: Journeys Beyond the Stereotypes of Autism* (2004)
* *The Jumbled Jigsaw: An Insider's Approach to the Treatment of Autistic Spectrum "Fruit Salads"* (2006)
* *The Exposure Anxiety Handbook*
* *Not Just Anything: A Collection of Thoughts on Paper*, runokokoelma (2004)
* *Weirdos Like Me*, runokokoelma (2009)
* *Tree of Life*, runokokoelma (2013)

### Albumit
* *Nobody Nowhere* (2000)
* *Mutation* (2005)
* *Broken Biscuit* (2010)

## Lähteet

## Aiheesta muualla
*Donna Williamsin kotisivut
*
5-hydroksitryptofaani

**5-Hydroksitryptofaani** (5-HTP) (C11H12N2O3) on luonnossa esiintyvä aminohappo, joka on serotoniinin ja melatoniinin valmistumisen lähtöaine, ja myös aineenvaihdunnallinen välivaihe niiden valmistumisessa tryptofaanista.

5-Hydroksitryptofaania myydään ympäri maailmaa ilman reseptiä luontaistuotekaupoissa lisäravinteeksi masennuksen hoitoon, ruokahalua vähentämään ja unilääkkeeksi. Sitä markkinoidaan Euroopassa myös vakavan masennuksen hoitoon mm. tuotenimillä **Cincofarm**, **Levothym**, **Levotonine**, **Oxyfan**, **Telesol**, **Tript-OH**, ja **Triptum**. 

## Tehokkuus
5-HTP:n on tutkimuksissa todettu auttavan vaivoihin, kuten primäärinen fibromyalgia, Friedreichin ataksia, masennus, ahdistus, ahmintahäiriö ja unettomuus.

Useat lumelääke-testatut kaksoissokkotutkimukset ovat osoittaneet 5-HTP:n tehokkaaksi masennuksen hoidossa, joskin näiden tutkimusten laadukkuudesta on kiistelty.

Vuonna 2001 tehty meta-analyysi päätyi tulokseen, että 108:sta 5-HTP:ta käsittelevästä vuosien 1966–2000 välillä julkaistusta tutkimuksesta vain kaksi täytti meta-analyysin tekijöiden laatuvaatimukset. Nämä kaksi tutkimusta eivät kuitenkaan käsitelleet 5-HTP:ta yksinään, vaan yhdistivät tryptofaanin ja 5-HTP:n samaan tutkimukseen, joten tulokset eivät välttämättä olleet ainoastaan 5-HTP:n ansiota.

Vaikka tutkimuksissa todettiinkin 5-HTP:n ja tryptofaanin olevan masennuksen hoidossa huomattavasti lumelääkettä tehokkaampaa, meta-analyysin tekijät julistivat, että kaiken kaikkiaan "todistusaineisto ei ollut riittävän laadukasta ollakseen todistusvoimaista" ja "koska vaihtoehtoisia, todistetusti tehokkaita ja turvallisia masennuslääkkeitä on olemassa, on 5-HTP:n ja tryptofaanin käyttökelpoisuus masennuksen hoitoon nykyisellään rajoittunut".

## Biosynteesi
Ihmisen elimistö tuottaa 5-hydroksitryptofaania aminohappo tryptofaanista tryptofaanihydroksylaasin avulla. Tryptofaanihydroksylaasi on rajoittava tekijä serotoniinin synteesissä. 5-HTP muuntuu elimistössä edelleen nopeasti aromaattisten L-aminohappojen dekarboksylaasin välityksellä serotoniiniksi.

## Katso myös
* Tryptofaani
* Serotoniini
* N-asetyyliserotoniini
* Melatoniini

## Lähteet

## Aiheesta muualla
*PubChem: 5-Hydroxytryptophan 
*Kyoto Encyclopedia of Genes and Genomes (KEGG): 5-Hydroxytryptophan 
*ChemBlink: 5-Hydroxytryptophan 
*Ravintolisiä ulkomailta tilannut sai tuomion - Suomessa myydään täysin samaa tuotetta Etelä-Suomen Sanomat 2.6.2014
*5-Hydroksitryptofaanin käyttöturvallisuustiedote, Sigma Aldrich (Merck), viitattu 20.6.2018
Petter Ohls

**Petter Hjalmar Ohls** (7. lokakuuta 1948 Lahti – 7. syyskuuta 2022 Jämsä) oli suomalainen säveltäjä ja sanoittaja. Hänen teoksistaan suurin osa on lastenlauluja, joista tunnetuimpia ovat ”Etkö ymmärrä”, ”Hyvin hiljaa”, ”Kolme yötä jouluun” ja ”Matkalaulu”. Lisäksi Ohls sävelsi kuorosävellyksiä, kirkkomusiikkia, sotilasmusiikkia, yksinlauluja, laulelmia ja viihdemusiikkia. Kuorosävellyksistä tunnetuimpia ovat ”Mötet” ja ”Taiat”. Ohls on myös sanoittanut monia sävellyksiään.

Jämsässä vaikuttanut Ohls valmistui Sibelius-Akatemiasta 1974. Hän toimi musiikin opettajana ja johti useita kuoroja.

Presidentti Tarja Halonen myönsi Ohlsille musiikkineuvoksen arvonimen vuonna 2003.

## Lähteet

## Aiheesta muualla
* 
*
Galleriametsä

**Galleriametsä** tarkoittaa ainavihantaa metsää, joka kasvaa käytävämäisenä muodostelmana joenvarsilla tai kosteikoilla ja työntyy maastoon, jossa puustoa on muuten hyvin niukalti, kuten savannille, ruohoalueille tai aavikoille.

Galleriametsät pystyvät kasvamaan alueilla, joilla metsää ei muuten juuri kasva, useista syistä: Tulvivilla ranta-alueilla maaperä on ravinteikkaampaa, ja vesi virtaa paremmin maaperän läpi kuin galleriametsiä ympäröivillä alueilla. Lisäksi rantojen maaperässä riittää kosteutta. Monesti galleriametsän ja sitä ympäröivän kasvillisuusvyöhykkeen raja on jyrkkä, ja niiden välissä on vain kapea ekotonivyöhyke.

## Katso myös
* rantametsä
Gerry Conlon

**Gerard ”Gerry” Conlon** (1. maaliskuuta 1954 Belfast – 21. kesäkuuta 2014 Belfast) oli pohjoisirlantilainen ihmisoikeusaktivisti, joka oli yhdessä useiden perheenjäsentensä kanssa 15 vuotta brittiläisessä vankilassa tuomittuna IRA:n suorittamasta Guildfordin pommi-iskusta, kunnes heidän syyttömyytensä saatiin todistettua. Tuomitut tunnettiin nimillä ”Guildfordin nelikko” ja ”Maguiren seitsemän”.

Conlon tuli maailmanlaajuiseen tietoisuuteen muistelmakirjansa pohjalta tehdystä elokuvasta *[[Isän nimeen]]* (1993). Seitsemän Oscar-ehdokkuutta vuonna 1994 saaneessa elokuvassa Conlonin roolia näytteli Daniel Day-Lewis, joka oli roolityöstä ehdolla parhaan miespääosan Oscariin. Conlonia ei asetettu ehdolle Oscar-gaalassa.

## Guildfordin pommi-iskut ja vankeus
Englannin Guildfordissa 5. lokakuuta 1974 kahteen pubiin kohdistuneissa pommi-iskuissa kuoli viisi ihmistä ja loukkaantui 65. Viidestä kuolleesta neljä oli vapaa-aikaa viettäviä englantilaisia sotilaita sekä yksi siviili. Pommi-iskun suorittajien tarkoituksellisena kohteena olivat juuri englantilaisen sotaväen suosimat pubit. Conlon ja hänen kolme ystäväänsä vangittiin pian iskujen jälkeen, heidät tuomittiin kaikki syyllisiksi pommi-iskuihin ja pidettiin vankeudessa 15 vuotta. Myös Gerryn isä Giuseppe Conlon sekä kuusi muuta sukulaista todettiin syyllisiksi avunannosta rikokseen. Nuorin heistä oli 14-vuotias. Heidät kaikki todettiin syyttömiksi 1989, ja kaikki muut vapautettiin paitsi Giuseppe Conlon, joka oli menehtynyt syyttömänä vankilassa kuuden vuoden vankeuden jälkeen.

## Lähteet

## Aiheesta muualla
* http://www.searcs-web.com/conlon.html
Soul Kitchen

**Soul Kitchen** on saksalainen elokuva vuodelta 2009. Se on lajityypiltään romanttinen komedia. Elokuvan ohjasi Fatih Akın. Pääosassa  nuorena ravintolanpitäjä Zinosina on Adam Bousdoukos. Hänellä on elokuvassa ongelmia sekä rakkaudessa että töissä.

## Rooleissa

## Arvioita
Nyt-liitteen viisi kriitikkoa antoivat elokuvalle tähtikeskiarvon 2,2.

Episodi-lehdessä kaksi kriitikkoa antoi elokuvalle pisteitä keskiarvona 3,00. 

## Lähteet

## Aiheesta muualla
* 
*
Chuck Pfarrer

**Charles Patrick ”Chuck” Pfarrer, III** (s. 13. huhtikuuta 1957 Boston, Massachusetts) on yhdysvaltalainen kirjailija, käsikirjoittaja ja entinen laivaston SEAL-erikoisjoukkojen sotilas.

Hän on kirjoittanut ja tuottanut seitsemän Hollywood-elokuvaa, joista tunnetuimpia ovat *[[Navy Seals – erikoisjoukot]]*, *[[Sakaali (vuoden 1997 elokuva)|Sakaali]]* ja *[[Punainen planeetta (elokuva)|Punainen planeetta]]*.

## Teoksia
***Warrior Soul, The Memoir of a Navy SEAL**, Chuck Pfarrer, Random House, 2004. . Omaelämäkerta.

## Aiheesta muualla
*
Toolbox Murders

**Toolbox Murders** on Tobe Hooperin kauhuelokuva työkalupakkia raahaavasta murhamiehestä, joka piinaa kerrostalon asukkaita. 2004 valmistunut teos on uusintaversio vuoden 1978 samannimisestä filmistä.

## Rooleissa

## Aiheesta muualla
* 

### Arvostelut
*
Siat (alaheimo)

**Siat** (Suinae) on sikojen heimoon kuuluva alaheimo. Alaheimoon kuuluvat *Mammal Species of the World* -tietokannan mukaan kaikki nykyään elävät siat. Ne jaetaan sen mukaan neljään tribukseen. Integrated Taxonomic Information System sen sijaan luokittelee pahkasiat ja hirvisiat omiin alaheimoihinsa. Sikojen alaheimoon kuuluu myös useita esihistoriallisia sikasukuja.

Varhaisimmat tunnetut Suinae-alaheimon edustajat ilmestyivät keski-mioseenikauden loppupuolella, ja niiden vanhimmat fossiilit on löydetty Pakistanista ja Euroopasta. Ne levittäytyivät nopeasti Euraasiassa, joten jo mioseenikauden lopulla ja sen jälkeen alaheimon sukuja oli vähintään 15. Mantereella kehittyivät nykyiset hirvisiat ja ''Sus''-suvun siat. Alaheimo levisi Afrikkaan noin 3,4 miljoonaa vuotta sitten, ja siellä kehittyivät nykyiset pahkasiat, jättiläismetsäkarjut ja pensselisiat.

## Lähteet
Mestarien liigan kauden 2010–2011 lohkovaihe

Jalkapallon **Mestarien liigan kauden 2010–2011 lohkovaiheen** ottelut alkoivat 14. syyskuuta ja loppuivat 8. joulukuuta 2010.

## Arvonta
Lohkovaiheen arvontatilaisuus suoritettiin 26. elokuuta 2010 Monacossa alkaen kello 19.00 (UTC+2).

Joukkueet olivat jaettu neljään eri arvontakoriin ranking pisteiden mukaan. Hallitseva mestarijoukkue Internazionale on sijoitettu automaattisesti ykköskoriin. Samoista maista olevia joukkueita ei voi arpoa samaan lohkoon. Yhdellä ottelukierroksella on kaksi ottelupäivää, joista toisena pelaavat lohkojen A–D joukkueet ja toisena lohkojen E–H joukkueet. Jokaisessa arvontakorissa on kahdeksan joukkuetta, ensimmäisen korin joukkueet ovat rankingsijoilla 1–10, toisen 11–29, kolmannen 30–63 ja neljännen 73–180 sekä sijoittamattomat.

## Lohkot
Joukkueet jaetaan kahdeksaan neljän joukkueen lohkoon, joissa lohkojen joukkueet pelaavat toisiaan vastaan koti- ja vierasottelun. Jokaisen lohkon kaksi parasta pääsevät pudotuspelien neljännesvälieriin. Lohkon kolmanneksi sijoittuvat pääsevät Eurooppa-liigan kauden 2010–2011 ensimmäiselle pudotuspelikierrokselle ja neljänneksi sijoittuvat putoavat pois.

Jos lohkoissa päädytään tasapisteisiin, lohkosijoitukset ratkaistaan seuraavasti:
# joukkueiden keskinäisten otteluiden pisteet
# joukkueiden keskinäisten otteluiden maaliero
# joukkueiden keskinäisten otteluiden vierasmaalit
# joukkueiden kaikkien otteluiden maaliero
# joukkueiden kaikkien otteluiden tehdyt maalit
# UEFA:n oma rankinglista

### Lohko A

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero











### Lohko B

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero











### Lohko C

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero











### Lohko D

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero











### Lohko E

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero











### Lohko F

O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero











### Lohko G











### Lohko H











## Lähteet
Zinalrothorn

**Zinalrothorn** on Valais'n Alpeilla, Sveitsin Wallisissa sijaitseva 4&nbsp;221 metriä korkea vuorenhuippu.

## Aiheesta muualla
Breithorn (Lötschental)

**Breithorn** on Bernin Alpeilla, Sveitsin Wallisissa sijaitseva 3&nbsp;785 metriä korkea vuorenhuippu.

## Lähteet

## Aiheesta muualla

* 
*
Grünhorn

**Grünhorn** tai **Gross Grünhorn** on Bernin Alpeilla, Sveitsin Wallisissa sijaitseva 4&nbsp;044 metriä korkea vuorenhuippu. Vuori sijaitsee Jungfraun–Aletschin alppialueella, joka on Unescon maailmanperintökohde.

## Lähteet

## Aiheesta muualla

*
Vaaleapriinia

**Vaaleapriinia** (*Prinia somalica*) on itäafrikkalainen varpuslintu. Sen elinympäristö käsittää Somalian pohjois- ja keskiosat, Sudanin kaakkoisosan, Etelä-Etiopian, Kenian ja Ugandan itäisimmän kolkan. Lajista tunnetaan kaksi alalajia. Daniel Giraud Elliot kuvaili lajin holotyypin Somalian Las Durbanista 1897.

## Lähteet
Malinpriinia

**Malinpriinia** (*Prinia fluviatilis*) on afrikkalainen varpuslintu. Sen esiintymisalue käsittää Saharan eteläpuolista Afrikkaa Lounais-Mauretaniasta ja Senegambiasta itään Maliin, Nigeriin ja läntiseen Tšadiin. Esiintymisen painopiste on Nigerjoen valuma-alue ja Tšadjärven ympäristö. Kenian luoteisosan Lokichokiossa on havaittu erillinen esiintymisalue. Claude Chappuis kuvaili lajin holotyypin N'Djamenasta vuonna 1974.

## Lähteet
Vyöpriinia

**Vyöpriinia** (*Prinia flavicans*) on eteläafrikkalainen varpuslintu. Sen elinympäristö käsittää Afrikan eteläosan Angolasta, Sambiasta ja Zimbabwesta etelään. Lajista tunnetaan neljä alalajia. Louis Jean Pierre Vieillot kuvaili lajin holotyypin Namibian Great Namaqualandista 1820.

## Lähteet
Tennis kesäolympialaisissa 1900

**[[Kesäolympialaiset 1900|Vuoden 1900 kesäolympialaisten]] [[tennis]]** järjestettiin 6. &ndash; 11. heinäkuuta 1900 Ile de Puteaux'ssa Ranskassa. Tämä oli toinen kerta, kun laji oli mukana olympialaisten ohjelmassa. Mukana oli 26 osanottajaa neljästä eri maasta. Tapahtumia oli neljä. Pronssimitalit jaettiin kahden joukkueen tai pelaajan kesken.

## Mitalistit

## Mitalitaulukko

## Ottelut

### Miesten kaksinpeliturnaus

## Lähteet
*Tennis at the 1900 Paris Summer Games  
*http://www.the-sports.org/tennis-men-s-olympic-games-quarter-finals-1900-results-s4-c0-b0-g72-t699-u219-m34380-a0.html
Kyläkokous

**Kyläkokouksia** on pidetty sarkajakoisesta yhteiskunnasta saakka, sillä isäntien oli neuvoteltava yhteisten maataloustöiden aloittamisesta ja suorittamisesta, aidoista, metsänkäytöstä, kalavesistä ja muista maatalouskysymyksistä. Kokoukset olivat yleensä epävirallisia arkipäiväisine keskustelunaiheineen. Ne olivat tärkeitä, ja toisinaan kylän raitilla oli kokoontumispaikkoja, joissa naapurit kohtasivat toisiaan. Kyläkokouksia pidettiin lisäksi erilaisten maanjakojen yhteydessä. 

Etelä- ja Keski-Pohjanmaalla sekä yleensä niillä alueilla, joissa toteutettiin oltermannihallintoa, kyläjärjestysten käyttöönotto institutionalisoi kyläkokoukset. Niihin oli kaikkien isäntien osallistuttava sakon uhalla ja niitä pidettiin säännöllisesti, tavallisesti kaksi kertaa vuodessa. Oltermannilaitokseen kuuluneet kyläkokoukset kutsui koolle kylänvanhin oltermanninsauvalla tai kylänkapulalla, mutta toisinaan niistä kuulutettiin kirkossa. 

Kyläkokouksissa valittiin oltermannit ja lautamiehet sekä kylän tilien tarkastajat. Kokouksisa päätettiin aitojen, veräjien, teiden, ojien ja siltojen rakentamisesta ja kunnossapidosta, heinänteosta yhteisniityillä, laiduntamisesta, yhteismaiden ja -metsien käytöstä, paloturvallisuudesta ja muista kyläyhteisön asioista. Kylän isännillä oli esitysoikeus asioista ja toisinaan  päätöksistä äänestettiin. Paikoin varsinkin 1800-luvulla kyläkokousten päätöksiä alettiin merkitä muistiin. Kyläkokousten pöytäkirjoja on säilynyt eniten Suur-Ilmajoen ja Kyrönmaan pitäjistä sekä Pohjanmaan ruotsalaisalueelta. 

Säännöllinen kyläkokoustoiminta hiipui 1900-luvun alussa oltermannilaitoksen päättymisen myötä. Lähinnä vain Kyrönmaan kunnissa perinteinen kyläkokousinstituutio jatkui vielä 1960-luvulla.  Kylätoimikuntien perustaminen 1970-luvulta lähtien on uudelleen virkistänyt kyläkokousten toimintaa. 

## Lähteet
Jyväskylän koulutuskuntayhtymä Gradia

**Jyväskylän koulutuskuntayhtymä Gradia** on Keski-Suomessa toimiva kuntayhtymä, joka tarjoaa kaikenikäisille opiskelijoille ja yritysasiakkaille mahdollisuuksia osaamisen ja liiketoiminnan kehittämiseen. Gradia järjestää ammatillista koulutusta ja lukiokoulutusta, perusopetusta ja taiteen perusopetusta sekä tutkintokoulutukseen valmentavaa koulutusta (TUVA). Gradia toimii yhdeksällä kampuksella Jyväskylässä, Jämsässä, Keuruulla ja Lievestuoreella (Laukaa). Opiskelijoita on 22&nbsp;000 ja henkilöstöä 1000. Vuosittainen liikevaihto on noin 100 miljoonaa euroa.

Gradiaan kuuluvat Ammattiopisto Gradia sekä Gradia-lukiot: Jyväskylän Lyseon lukio, Schildtin lukio ja Jyväskylän aikuislukio sekä Gradian hallinto- ja kehittämispalvelut, Gradia-kiinteistöt ja Gradia-ravintolat. Konserniin kuuluu myös Gradia-koulutuspalvelut Oy.
Koulutuskuntayhtymän jäsenkuntiin kuuluvat Hankasalmi, Joutsa, Jyväskylä, Jämsä, Keuruu, Kuhmoinen, Laukaa, Luhanka, Muurame, Petäjävesi, Toivakka ja Uurainen. Kuntayhtymällä on valtuusto ja hallitus. Kuntayhtymän hallintoa, taloutta sekä muuta toimintaa johtaa hallituksen alaisena kuntayhtymän johtaja, jonka valtuusto valitsee. Kuntayhtymän johtajana toimii **Anssi Tuominen**.  

## Oppilaitokset ja muut toiminnot

***[[Ammattiopisto Gradia]]**

* **Gradia lukiot**
** Jyväskylän Lyseon lukio
** Schildtin lukio
** Jyväskylän aikuislukio

* **Gradia-kiinteistöt**
* **Gradia-ravintolat**
* **Gradian hallinto ja kehittäminen**
* **Gradia-koulutuspalvelut Oy**

Kuntayhtymään kuuluu myös Ravintola Priimus.

## Omistajakunnat

* Hankasalmi
* Joutsa
* Jyväskylä
* Jämsä
* Keuruu
* Kuhmoinen
* Laukaa
* Luhanka
* Muurame
* Petäjävesi
* Toivakka
* Uurainen

## Lähteet
* Gradian ammatilliset oppilaitokset yhdistyvät 1.8.2023 alkaen https://www.gradia.fi/gradian-ammatilliset-oppilaitokset-yhdistyvat-18-alkaen Viitattu 6.11.2023
* Päätöksenteko Gradia. https://www.gradia.fi/gradia/jyvaskylan-koulutuskuntayhtyma-gradia/paatoksenteko Viitattu 25.7.2018. 
* Gradia Jyväskylän koulutuskuntayhtymä Gradia, gradia.fi. https://www.gradia.fi Viitattu 1.6.2020. 
* Toimipisteet ja kartat Gradia. https://www.gradia.fi/yhteystiedot/toimipisteet-ja-kartat Viitattu 6.11.2023
* Jyväskylän koulutuskuntayhtymä Gradian historiaa. https://www.gradia.fi/gradia/jyvaskylan-koulutuskuntayhtyma-gradia/historiaa Viitattu 8.11.2023.

### Viitteet

## Aiheesta muualla
* Jyväskylän koulutuskuntayhtymä Gradian viralliset sivut
Tennis kesäolympialaisissa 1904

**[[Kesäolympialaiset 1904|Vuoden 1904 kesäolympialaisten]] [[tennis]]** järjestettiin 29. elokuuta &ndash; 3. syyskuuta 1904 Francis Fieldissä, Saint Louisissa, Yhdysvalloissa. Tämä oli kolmas kerta kun laji oli mukana olympialaisten ohjelmassa. Mukana oli 36 osanottajaa kahdesta eri maasta. Osallistujista yksi oli saksalainen ja loput yhdysvaltalaisia. Isäntämaa vei kaikki mitalit. Laji järjestettiin ainoastaan miehille. Tapahtumia oli kaksi. Pronssimitalit jaettiin kahden joukkueen tai pelaajan kesken.

## Mitalistit

## Mitalitaulukko

## Ottelut

### Miesten kaksinpeliturnaus

## Lähteet
*Tennis at the 1904 St. Louis Summer Games  
*http://www.the-sports.org/tennis-men-s-olympic-games-1904-results-s4-c0-b0-g72-t699-u207-a1.html
Airplanes

**Airplanes** on toinen single yhdysvaltalaiselta laulajalta, B.o.B:lta. Se julkaistiin hänen ensimmäiseltä albumiltaan *[[B.o.B Presents: The Adventures of Bobby Ray]]*. Kappaleella laulaa myös Paramore-yhtyeen laulajana tunnetuksi tullut Hayley Williams. Kappale julkaistiin huhtikuussa 2010. Kappale sijoittui singlelistan ykköseksi Uudessa-Seelannissa ja Britanniassa, ja top3:een Australiassa, Kanadassa, Irlannissa sekä Yhdysvalloissa.

Musiikkivideon kappaleeseen on ohjannut Hiro Murai.

## Listasijoitukset

## Lähteet
Tyyni Schulman

**Tyyni Ilta Helena Schulman**, o.s. *Krank* (17. kesäkuuta 1895 Pietarsaari – 27. kesäkuuta 1956 Porvoo) oli suomalainen ruotsin kielellä kirjoittanut toimittaja ja kirjailija. Hän käytti myös nimimerkkejä *Negrita*, *T.S-n* ja *Fru Helena*.

Tyyni Schulmanin vanhemmat olivat Karl Rudolf Krank ja Anna Ella Helena von Essen. Hän oli naimisissa vuodesta 1917 Carl Allan Morgan Schulmanin (1889–1954) kanssa. Heidän poikansa Allan Schulman (1919–2003) oli toimittaja ja tv-tuottaja.

Neljä romaania kirjoittanut Schulman oli toimittajana Nyland- ja Nya Nyland -lehdissä 1947–1949. Hän kirjoitti myös pakinoita, novelleja ja arvosteluja, joita julkaistiin muun muassa Vecko-Spegeln, Nya Pressen, Borgåbladet ja Hangö Tidning -lehdissä.

## Teoksia
* *En stjärna tänds  − och slocknar*: roman. Söderström, Helsingfors 1949
* *Sju år för Johannes*: roman. Söderström, Helsingfors 1950
* *Stendalen*: roman. Söderström, Helsingfors 1951
* *Slut är fiestan*: roman. Söderström, Helsingfors 1954

## Lähteet
* 
* Anneli Kotisaari : Catharina Lundinuksen jälkeläisten sukuselvitys, taulu 249  
* Svenskösterbottniska författare: Tyyni Schulman (1895–1956)
Kalle Oranen

**Seppo Kalevi ”Kalle” Oranen** (26. helmikuuta 1946 Boekelo, Alankomaat – 17. lokakuuta 2023) oli alankomaalainen jalkapalloilija, joka edusti 1960-luvun puolivälistä 1980-luvun alkuun ulottuneella aktiiviurallaan SC Enschedeä, FC Twenteä ja Heracles Almeloa. Hän oli pelipaikaltaan vasen laitapuolustaja. Pelaajauransa jälkeen Oranen toimi enschedeläisen opiskelijaseuran v.v. Drienerlon valmentajana.

## Ura
Orasen isä oli suomalainen fysioterapeutti, joka muutti töihin Alankomaihin ennen toista maailmansotaa. Enscheden kuntaan kuuluvassa Boekelon kylässä syntynyt Oranen aloitti jalkapallouransa SC Enschedessä ja debytoi Alankomaiden korkeimmalla sarjatasolla Eredivisiessä 18-vuotiaana kaudella 1964–1965. Ennen seuraavan kauden alkua Enschede ja toinen paikallisseura Enschede Boys yhdistyivät ja muodostivat FC Twenten, jonka joukkueessa Oranen jatkoi jalkapalloilua. Hän pelasi aluksi vain muutamissa otteluissa kautta kohden, kunnes syrjäytti Issy ten Donkelaarin kaudella 1970–1971 ja nousi vakiokokoonpanoon.

Kaudella 1971–1972 Oranen muodosti pitävän puolustuksen Kees van Iersselin, Epi Drostin, Willem de Vriesin ja maalivahti Piet Schrijversin kanssa. Twente päästi kauden aikana vain 13 maalia, joka on edelleen Eredivisien ennätys. Joukkue oli 1970-luvulla säännöllisesti sarjan kärkipäässä, ja kaudella 1973–1974 se sijoittui toiseksi kaksi pistettä Feyenoordille hävinneenä. Kausina 1971–1972 ja 1972–1973 joukkue oli kolmas.

Kotimaan menestyksen myötä Twente pelasi useana kautena myös kansainvälisissä kilpailuissa. Kauden 1972–1973 UEFA-cupissa saksalainen Borussia Mönchengladbach pudotti joukkueen välierävaiheessa maalein 5–1. Kaksi vuotta myöhemmin kaudella 1974–1975 Twente ylsi loppuotteluun, jossa sama vastustaja oli jälleen vahvempi samalla tuloksella. Oranen oli avauskokoonpanossa kaksiosaisen loppuottelun molemmissa osissa. Samalla kaudella Twente ylsi myös kansallisen KNVB-cupin loppuotteluun, mutta hävisi FC Den Haagille maalein 1–0. KNVB-cupin kakkossija kirkastui mestaruudeksi Orasen viimeisellä Twente-kaudella 1976–1977, joskin hän pelasi tuolloin vain yhdessä ottelussa kilpailun alkuvaiheessa. 12 kauden aikana hän pelasi Twenten riveissä kaikkiaan 207 Eredivisien, 16 KNVB-cupin ja 28 eurocup-ottelua.

Kaudeksi 1977–1978 Oranen siirtyi sarjatasoa alemmas Eerste divisien Heracles Almeloon, jota hän edusti viiden kauden ja 122 sarjaottelun ajan. Jalkapalloilun ohella hän opiskeli Haagissa liikunnanopettajaksi ja opetti peruskoulussa. Hän päätti pelaajauransa vuonna 1982 ja toimi sittemmin opettajana Twenten yliopistossa ja valmentajana opiskelijaseura v.v. Drienerlossa, jonka joukkueet osallistuvat Alankomaiden amatöörisarjoihin. Hän jäi eläkkeelle elokuussa 2008.

## Lähteet

## Aiheesta muualla
* Kalle Orasen esittely FC Twenten sivuston Top 65 clubiconen -osiossa  
* Kalle Orasen tilastot FC Twente Statistieken -sivustolla
Tennis kesäolympialaisissa 1908

**[[Kesäolympialaiset 1908|Vuoden 1908 kesäolympialaisten]] [[tennis]]** järjestettiin 6. toukokuuta &ndash; 11. heinäkuuta 1908 Wimbledonissa Yhdistyneessä kuningaskunnassa. Tämä oli neljäs kerta kun laji oli mukana olympialaisten ohjelmassa. Mukana oli 50 osanottajaa kymmenestä eri maasta. Tapahtumia oli kuusi.

## Mitalistit

## Mitalitaulukko

## Ottelut

### Miesten kaksinpeliturnaus

Ottelu 3. sijasta: Eaves - Richardson 6–2, 6–2, 6–3.

## Lähteet
*Tennis at the 1908 London Summer Games  
*http://www.the-sports.org/tennis-men-s-olympic-games-quarter-finals-1908-results-s4-c0-b0-g72-t699-u199-m34398-a0.html
Tennis kesäolympialaisissa 1912

**[[Kesäolympialaiset 1912|Vuoden 1912 kesäolympialaisten]] [[tennis]]** järjestettiin 5. toukokuuta &ndash; 5. heinäkuuta 1912 Ruotsissa. Tämä oli viides kerta kun laji oli mukana olympialaisten ohjelmassa. Mukana oli 80 osanottajaa 14 eri maasta. Tapahtumia oli kahdeksan.

## Mitalistit

## Mitalitaulukko

## Lähteet
*Tennis at the 1912 Stockholm Summer Games
Gustaf Berner

**Gustaf Berner** toimi 1688–1714 Hollolan seurakunnan kirkkoherrana ja sitä ennen Viipurin lukion kaunopuheisuuden lehtorina.

Bernerille ja Henrik Winterille omistettu onnitteluruno maisterisvihkimyksen kunniaksi 1679 on lajissaan ensimmäinen suomen kielellä painettu runo:

Hollolassa Berner edisti voimakkaasti maanviljelystä hankkimalla omistamalleen tilalle viljeltäväksi muun muassa hamppua, humalaa ja pellavaa. Läheisen Vesijärven tulvimista hän tasoitti taivuttamalla talonpojat kaivamaan uuden laskuojan Vääksyyn.

## Perhe
Gustaf Berner oli kahdesti naimisissa. Toinen vaimo Anna Carstenius oli Porvoon kirkkoherran Ulrik Carsteniuksen tytär ja piispa Henrik Carsteniuksen pojantytär.

## Lähteet
Pitäjäntie

**Pitäjäntie** () oli Ruotsin vanhan lainsäädännön käyttämä nimitys sellaisesta  maantiestä, joka hyödytti pääasiassa pitäjää. Siksi sen rakentaminen ja ylläpito oli pitäjän asukkaiden velvollisuus. Eikä siis läänin tai kihlakunnan asukkaiden kustannettava tai tehtävä työ. Lainsäädäntö jakoi valtakunnallisesti vähemmän merkittävät yleiset maantiet kihlakunnanteiksi ja pitäjänteiksi. Sinänsä niiden erottaminen toisistaan oli käytännössä vaikeaa eikä jakoa noudatettukaan johdonmukaisesti. Ruotsin vuoden 1891 tielaki ei enää käyttänytkään näitä nimityksiä, vaan se otti käyttöön käsitteen paikallistie (*bygdeväg*), joka voi olla joko pitäjäntie tai kihlakunnantie. Nimitys pitäjäntie jäi Ruotsissa pois virallisesta käytöstä 1934.

Suomen vuoden 1927 tielaki käytti yleisistä teistä nimityksiä maantie, kunnantie ja kylätie. Tielain kumosi laki yleisistä teistä (243/1954), joka tuli voimaan vuoden 1958 alussa.

## Lähteet
Kaarikaiku

**Kaarikaiku** on sadetutkassa kaarimainen rankkasadealue, joka on monesti ukkospilvijärjestelmä. Kaari koostuu pistemäisistä rankkasadealueista tai voi olla yhtenäinenkin. Monesti kaarimaisen rankkasadelueen takana näkyy hieman heikompi sadealue.

Kaarikaikuun liittyy monesti voimakkaita, myrskyisiä tuulia, jotka voivat kaataa metsää ja olla ihmiselle vaarallisia. Kaarikaikuun liittyvä myrskytuuli on monesti derecho-tyypin syöksyvirtaus, harvemmin trombi. Suomessa havaittiin kaarikaiku esimerkiksi heinäkuussa 2010, jolloin Asta-myrsky kulki Kaakkois-Suomesta Keski-Suomeen.

Kaarikaiku syntyy yhdestä ukkosesta ja kehittyy myöhemmin pilkkua muistuttavaksi kaiuksi. Kaarikaiku on tyypillinen mesomittakaavan konvektiivinen järjestelmä.
Timo Tiusanen

**Timo Tiusanen** (13. huhtikuuta 1936 Viipuri – 19. elokuuta 1985 Pälkäne) oli suomalainen teatteriohjaaja, teatteritieteen professori ja lausuja.

## Elämäkerta
Tiusasen vanhemmat olivat maanmittausinsinööri Miikka Tiusanen ja Selma Karin (Kaisu) Blom. Hän pääsi ylioppilaaksi 1954 ja valmistui logonomiksi 1958, filosofian kandidaatiksi 1958, maisteriksi 1960, lisensiaatiksi 1965 ja tohtoriksi 1969.

Tiusanen oli *[[Helsingin Sanomat|Helsingin Sanomain]]* kirjallisuustoimittajana 1958-1963, kustannusliike Otavan virkailijana 1963, Suomen puheopiston lausunnan yliopettajana 1962–1965 ja Suomen Teatterikoulussa korkeakouluosaston sihteerinä ja vt. esimiehenä 1964–1966, kollegion jäsenenä 1966–1968 ja puheenjohtajana 1969. Tiusanen toimi Helsingin yliopistossa teatteritieteen assistenttina 1964–1967, vt. apulaisprofessorina 1967–1968, dosenttiina 1969–1977 sekä henkilökohtaisena ylimääräisenä teatteritieteen professorina 1977–1985. Tiusanen oli Kansallisteatterin apulaisjohtajana 1969–1970 ja Helsingin kaupunginteatterin pääjohtajana 1970–1974. Hän oli lisäksi Suomen akatemian vanhempana tutkijana 1974–1977.

Tiusanen oli Suomen Lausujain Liiton puheenjohtaja 1977–1983. Aleksis Kiven Seuran puheenjohtajaksi Tiusanen valittiin juuri ennen kuolemaansa 1985. Hänelle myönnettiin muun muassa Vaaskivi-plaketti vuonna 1962 ja Nortamo-palkinto 1964.

Tiusanen on haudattu Pälkäneen hautausmaalle.

## Teoksia
* *[[Olli (pakinoitsija)|Ollin]] pakinoita,* esittäjänä Timo Tiusanen. Otavan kirjallinen äänilevy 26, 1962.
* *Suomalaista huumoria Samuli S:stä Pentti Saarikoskeen*, toim. Timo Tiusanen. Tammi 1963.
* *Suomalaista huumoria Juhani Ahosta Bisquitiin*, toim. Timo Tiusanen. Tammi 1963, 2. uus. painos 1978.
* *Tapa puhua: Esseitä ja kirjoituksia*. Kirjayhtymä 1963.
* *Ylioppilaslehti 1913–1963*, kirjoittajat Matti Klinge ja Timo Tiusanen. Helsingin yliopiston ylioppilaskunta 1963.
* *'Näytelmän vuoro*, toim. Kauko Haahtela, Pekka Mattila ja Timo Tiusanen. Kirjayhtymä 1965, 3. painos 1968, 4. painos 1971, 5. painos 1975.
* *Koulunuorisoa näytelmissä: Aineksia ja näytteitä 27.3.1966 vietettävän Maailman teatteripäivän johdosta pidettäviä oppitunteja varten*, valikoinut ja esitellyt Timo Tiusanen. Suomen teatterijärjestöjen keskusliitto r.y. ja Kansainvälisen teatteri-instituutin (ITI) Suomen keskus, Helsinki 1966.
* *O'Neill's scenic images*, väitöskirja. Princeton University Press 1968.
* *Teatterimme hahmottuu: Näyttämötaiteemme kehitystie kansanrunoudesta itsenäisyyden ajan alkuun*. Kirjayhtymä 1969.
* *Dürrenmatt: A study in plays, prose, theory*. Princeton University Press 1977.
* *Linjoja: tutkielmia kirjallisuudesta ja teatterista*. Otava 1977.
* *Tietoa teatterista*, julkaisutoimikunta Timo Tiusanen ym. Suomen teatterijärjestöjen keskusliitto, Helsinki 1984.

## Lähteet
* 

### Viitteet

## Aiheesta muualla
*
Sãotoménpriinia

**Sãotoménpriinia** (*Prinia molleri*) on Afrikassa Guineanlahdella sijaitsevan São Tomén kotoperäinen varpuslintu. José Vicente Barbosa du Bocage kuvaili lajin holotyypin São Tomélta vuonna 1887.

## Lähteet
Hatecore

**Hatecore** on termi, jota on yleisimmin käytetty kuvaamaan hardcore punk -yhtyeitä, joilla on aggressiivisia ja vihamielisiä sanoituksia, jotka useimmiten liittyvät kansallissosialismiin ja valkoiseen ylivaltaan. *Hatecore*-sanontaa ei kuitenkaan välttämättä käytetä pelkästään tällaisten rasististen yhtyeiden musiikista.
Raitapriinia

**Raitapriinia** (*Prinia bairdii*) on priinioiden sukuun kuuluva keskiafrikkalainen varpuslintu, joka on nimetty Spencer Fullerton Bairdin kunniaksi. Lajin esiintymisalue käsittää Afrikan keskiosia, lännessä Nigerian kaakkoisosista itään Keniaan länsiosiin ja itäiseen Ugandaan, etelässä Pohjois-Angolaan ja Kongoon. Raitapriiniasta tunnetaan neljä alalajia. John Cassin kuvaili lajin holotyypin Gabonin Mondahjoelta vuonna 1855.

## Lähteet
Charles Ferdinand Wimar

**Charles Ferdinand Wimar** (1828–1862) oli Saksassa Siegenburgissa syntynyt taidemaalari, joka erikoistui villiä länttä ja eritoten tasankointiaanien kulttuuria kuvaaviin maalauksiin. Hän muutti 15-vuotiaana  perheensä mukana St Louisiin Yhdysvaltoihin.

Ranskalaissyntyisen Leon de Pomareden oppipoikana Wimar sai kosketuksen taiteeseen, ja pääsi avustamaan mestaria suurten panoraamakuvien teossa. Pomareden antama oppi ja turkiskaupan keskuksena toimineen St. Louisin kiivas syke vaikuttivat voimakkaasti nuoreen Wimariin ja edistivät hänen päätöstään löytää taiteensa oikea suunta. 1850-luvulla Wimar matkusti Saksaan opiskelemaan Düsseldorfin taideakatemiassa. Düsseldorf oli tuon ajan tärkeimpiä amerikkalaisten taiteilijoiden suosimia taidekeskuksia Euroopassa. Palattuaan vuonna 1856 takaisin St. Louisiin hän matkasi Yellowstoneen ja suurille tasangoille tutustumaan siihen alkuperäiseen amerikkalaiseen kulttuuriin, jota oli kuvannut maalauksissaan vuosien ajan. 

Wimarin näkyvimmiksi  ja samalla myös viimeisiksi töiksi jäivät hänen tekemänsä useat seinämaalaukset St. Louisin kaupungintalossa. Vuonna 1862 hän kuoli tuberkuloosiin.

## Lähteet
Hietakurki

**Hietakurki** (*Grus canadensis*) on Amerikassa ja Itä-Siperiassa pesivä kurkilintu.

Lajista tunnetaan kuusi alalajia, joista nimialalaji *G. c. canadensis* elää Pohjois-Amerikan ja Koillis-Siperian arktisilla ja pohjoisilla alueilla, ja joka talvehtii Yhdysvaltain lounaisosissa sekä Meksikon pohjoisosissa. Alalaji *G. c. rowani* elää Kanadassa Brittiläisestä Kolumbiasta Ontarion pohjoisosiin, ja talvehtii samoilla seuduilla kuin nimialalaji. Alalaji *G. c. tabida* elää Pohjois-Amerikan keskiosissa Vancouverinsaarelta Suurten järvien alueelle, ja viettää talvensa Yhdysvaltain eteläosissa Kaliforniasta Georgiaan ja Floridaan, sekä Meksikon pohjoisosissa. Alalaji *G. c. pulla* elää Mississippissä, *G. c. pratensis* Georgiassa ja Floridassa, sekä *G. c. nesiotes* Kuubassa ja Isla de la Juventudilla. Carl von Linné kuvaili lajin holotyypin Hudsoninlahdelta Kanadasta 1758.

Hietakurki on tavattu Suomessa ensimmäisen kerran 5. syyskuuta 2011. Lintu oli tavallisten kurkien joukossa Espoossa. Yleensäkään sitä ei ole Euroopassa tavattu kuin kymmenkunta kertaa. Seuraavana päivänä hietakurki nähtiin Virossa.

## Lähteet
Kunnantie

**Kunnantie** oli Suomen vuoden 1927 tielaissa (165/1927) määritelty maantie, joka välitti liikennettä kunnan suurimpien kylien välillä. Kunnantienä kunnossapidettävä tie saattoi myös olla tie, joka johti kylien väliseltä tieltä tai kylätieltä valtakunnallisesti merkittävälle maantielle, rautatieasemalla, rautatiepysäkille tai satamaan, ja jolla oli yleistä merkitystä kunnan sisäisessä liikenteessä. Tällaiseksi yleiseksi tieksi voitiin ottaa myös talvitie, kuten esimerkiksi jäätie, ja erityisestä syystä muukin maantie. Kunnanteiden kunnossapidon kustansi kunta. Kunnanteitä merkittävämpiä teitä olivat valtion ylläpitämät maantiet ja kunnanteitä vähäisempiä olivat paikallisia oloja palvelleet kylätiet, joita pitivät kunnossa tieosakkaat. Tielain kumosi laki yleisistä teistä (243/1954), joka tuli voimaan vuoden 1958 alussa. Laki koski valtion rakentamia ja kunnossapitämiä maanteitä sekä valtion ja kuntien yhdessä kustantamia paikallisteitä. Kunnantie-nimitystä uusi laki ei enää käyttänyt.

## Katso myös
* Pitäjäntie

## Lähteet
China Open (tennis)

**China Open** (aiemmalta nimeltään Beijing Salem Open) on syys/lokakuussa Pekingissä, Kiinassa järjestettävä tennisturnaus. Turnaus järjestettiin ensimmäisen kerran miehille vuonna 1993 ja naisille vuonna 1994. Miesten turnausta ei pelattu lainkaan vuosina 1998–2003 eikä naisten turnausta vuosina 1997–1999. Miesten turnaus kuuluu ATP World Tour 500 -sarjaan ja naisten turnaus  -sarjaan.

## Tulokset
### Miesten kaksinpeli

### Miesten nelinpeli

### Naisten kaksinpeli

### Naisten nelinpeli

## Lähteet
* Turnaus ATP World Tourin sivuilla 
* Turnaus WTA:n sivuilla 

## Aiheesta muualla

* Viralliset kotisivut
Australiankurki

**Australiankurki** (*Grus rubicunda*) on oseanialainen kurkilintu. Sen esiintymisalue käsittää Australian pohjois- ja itäosat. Uudessa-Guineassa elää pieni populaatio Sepik- ja Flyjokien laaksoissa. George Perry kuvaili lajin holotyypin Botany Bayn lahdelta Uudesta Etelä-Walesista vuonna 1810.

## Lähteet